Eelnõu

NARVA LINNAVOLIKOGU

O T S U S

Narvas

Narva Volikogu 02.11.2006 otsuse nr 180 “Projekti “Narva Paju Kooli renoveerimine” sildfinatseerimise ja omafinatseeringu kinnitamine” muutmine
Otsus võtakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linnavolikogu 02.11.2006.a. otsusega nr 180  kinnitati projekti “Narva Paju Kooli renoveerimine” omafinantseering 271 892 krooni ulatuses ja anti Linnavalitsusele luba sildfinantseeringu võtmiseks summas 1 359 460 krooni. Projekt näeb ette Narva Paju Kooli ventilatsioonisüsteemi montaaži, akende vahetamist ja katuse remonti. 

22.12.2006 tuli Ettevõtluse Arendamise Sihtasutuselt kiri nr 1-19.6/18487, milles teatatakse, et akende vahetuse tegevusega on soovitav võimaluse korral vahetada ära kõik vanad aknad. Seoses sellega suureneb projekti üldmaksumus kuni 1 700 000 krooni, millest linna poolne omafinantseering moodustab 340 000 krooni.

Narva Linnavolikogu otsusega on vaja muuta Narva Volikogu 02.11.2006 otsust nr 180 “Projekti “Narva Paju Kooli renoveerimine” sildfinatseerimise ja omafinatseeringu kinnitamine” ja kinnitada projekti uus oma- ja sildfinantseering. Projekt kestab aprillist augustini 2007, seepärast sildfinantseeringut on vaja 2007. aastal.  Projekti hakkab ellu viima Narva Linnavalitsuse Linnavara-ja Majandusamet.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu määrusega  21.06.2005 nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS 

1. Muuta Narva Volikogu 02.11.2006 otsust nr 180 “Projekti “Narva Paju Kooli renoveerimine” sildfinatseerimise ja omafinatseeringu kinnitamine” alljärgnevalt:

1.1 Kinnitada projekti „Narva Paju Kooli renoveerimine” omafinantseeringuks 340 000 krooni ja anda Linnavalitsusele luba sildfinantseeringu võtmiseks summas 1 700 000 krooni 2007. aastal.

1.2 Projekti positiivse rahastamisotsuse korral Narva Linnavalitsusel näha omafinantseering ette 2007. aasta eelarves 340 000 kr.

1.3 Lubada Narva Linnavalitsusel võtta pangast sildfinantseerimise laen 1 700 000 kr ulatuses 2007. aastal.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

